Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (applikazzjoni FEG/2013/003 DE/First Solar mill-Ġermanja). /* COM/2013/0706 final */





MEMORANDUM TA’ SPJEGAZZJONI Il-Punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba[1] jippermetti l-mobilizzazzjoni tal-Fond Ewropew ta’ Aġġustament għall-Globalizzazzjoni (FEG) permezz ta’ mekkaniżmu ta’ flessibbiltà, bil-limitu massimu annwali ta’ EUR 500 miljun lil hinn mill-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-FEG huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni[2]. Fit-12 ta' April 2013, il-Ġermanja ressqet l-applikazzjoni EGF/2013/003 DE/First Solar għal kontribuzzjoni finanzjarja mill-FEG, wara li ngħataw is-sensji lill-ħaddiema żejda minn First Solar Manufacturing GmbH fil-Ġermanja. Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006 li l-kundizzjonijiet għal kontribuzzjoni finanzjarja skont dan ir-Regolament huma ssodisfatti. TAQSIRA TAL-APPLIKAZZJONI U ANALIŻI Dejta ewlenija: || Nru ta’ Referenza tal-FEG || EGF/2013/003 Stat Membru || Il-Ġermanja Artikolu 2 || (a) Intrapriża primarja || First Solar Manufacturing GmbH Fornituri u produtturi fl-istadju aħħari tal-produzzjoni || 0 Perjodu ta’ referenza || 15.11.2012 – 15.3.2013 Data tal-bidu għas-servizzi personalizzati || 1.1.2013 Data tal-applikazzjoni || 12.4.2013 Sensji waqt il-perjodu ta' referenza || 959 Sensji qabel u wara l-perjodu ta’ referenza || 285 Total ta’ sensji eliġibbli || 1 244 Ħaddiema li ngħataw is-sensja u li mistennija jipparteċipaw fil-miżuri || 875 Nefqa għas-servizzi personalizzati (EUR) || 4 375 715 Nefqa għall-implimentazzjoni tal-FEG[3] (EUR) || 235 000 Nefqa għall-implimentazzjoni tal-FEG (%) || 5.1 Baġit totali (EUR) || 4 610 715 Kontribuzzjoni tal-FEG (50 %) (EUR) || 2 305 357 1. L-applikazzjoni tressqet quddiem il-Kummissjoni fit-12 ta’ April 2013 u kienet issupplimentata b'tagħrif addizzjonali sal-14 ta’ Awwissu 2013. 2. L-applikazzjoni tissodisfa l-kundizzjonijiet għall-użu tal-EGF kif stabbilit fl-Artikolu 2(a) tar-Regolament (KE) Nru 1927/2006, u ġiet sottomessa fi żmien il-perjodu speċifikat ta’ 10 ġimgħat imsemmi fl-Artikolu 5 ta’ dak ir-Regolament. Ir-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni 3. Biex tiġi stabbilita rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni, il-Ġermanja tiddikjara li First Solar hija kumpanija Amerikana li twaqqfet fl-1999 bil-għan li tiġġenera l-enerġija mix-xemx u tikkontribwixxi għal mudell ta' ġenerazzjoni tal-elettriku aktar ekoloġiku. Fl-2007 din waqqfet żewġ siti fi Frankfurt (Oder) fil-Ġermanja u bdiet tipproduċi l-moduli solari fihom. Fl-2011, tnaqqis f'daqqa fil-prezzijiet ta' madwar 40 % meta mqabbel mas-sena ta' qabel, ġiegħel lill-kumpanija tiddeċiedi li Frankfurt (Oder) ma kienx għadu vijabbli bħala sit għall-produzzjoni. Dan wassal għal negozjati dwar pjan soċjali fl-2012, u l-għeluq taż-żewġ impjanti fl-2013, bis-sensji mqassmin tul il-perjodu ta' bejn l-1 ta' Jannar u l-1 ta' Ġunju. 4. First Solar Manufacturing GmbH hija biss waħda minn bosta intrapriżi solari Ewropej li fallew, ħarġu mill-kummerċ solari, waqqfu l-produzzjoni kollha jew parzjalment, jew biegħu l-impriża lil investituri Ċiniżi tul dawn l-aħħar sentejn (2010 sa 2012)[4]. L-Indiċi tat-Tkabbir Sostenibbli Fotovoltajku għall-2011[5] jikkonkludi li "l-introjtu totali miġbur fl-istudju tat-33 kumpanija tas-settur fotovoltajku żdied b'79 % minn $21 biljun għal $36 biljun f'suq fejn l-installazzjonijiet kibru b'129 %. Il-kumpaniji Ċiniżi u Tajwaniżi kabbru l-introjtu aktar malajr mill-kumpaniji Ġermaniżi u Amerikani. Is-sehem fis-suq tal-kumpaniji Ġermaniżi baqgħa jiċkien. Il-kumpaniji Amerikani ċedew is-sehem fis-suq wara erba' snin ta' qligħ." Għaldaqstant, bejn l-2005 u l-2011, is-sehem fl-introjtu taċ-Ċina żdied minn 11 % għal 45 %, filwaqt li dak tal-Ġermanja naqas minn 64 % għal 21 %. L-uniku Stat Membru ieħor tal-UE li kellu biżżejjed produzzjoni biex jiġi elenkat kien Spanja, b'1 %. 5. L-akkumulazzjoni taċ-Ċina ta' kapaċitajiet żejda fil-moduli solari, li ma jistgħux jintużaw kollha, la mill-konsumaturi domestiċi tagħha, u lanqas mis-suq dinji, flimkien mat-tnaqqis fid-domanda madwar id-dinja, wassal għal kollass tal-prezzijiet. Bħala riżultat tal-appoġġ finanzjarju disponibbli lokalment għall-manifatturi fiċ-Ċina, u tal-prijorità mogħtija lis-settur mill-pjan Ċiniż attwali fuq ħames snin (2011 sa 2015), dawn il-kumpaniji jirnexxilhom jibqgħu mexjin u jikbru billi jbiegħu l-prodott tagħhom bi prezz irħis fis-swieq barranin. Iktar minn 90 % tal-produzzjoni tiġi esportata, li 80 % minnhom huma esportati lejn l-UE [6]. Demostrazzjoni tal-għadd tas-sensji u konformità mal-kriterji tal-Artikolu 2(a) 6. Il-Ġermanja ressqet din l-applikazzjoni skont il-kriterji ta’ intervent tal-Artikolu 2(a) tar-Regolament (KE) Nru 1927/2006, li jitlob li jkun hemm minn tal-inqas 500 sensja matul perjodu ta’ erba’ xhur f’intrapriża fi Stat Membru, inklużi l-ħaddiema li jitilfu xogħolhom mal-fornituri tagħhom jew mal-produtturi iktar 'l isfel fil-katina tal-produzzjoni. 7. L-applikazzjoni tikkwota 959 sensja mill-First Solar Manufacturing GmbH fil-perjodu ta' erba' xhur ta' referenza, bejn il-15 ta' Novembru 2012 sal-15 ta' Marzu 2013, u 285 oħra barra l-perjodu ta' referenza, iżda marbuta mal-istess proċedura ta' sensji kollettivi u l-istess kawża tas-sensji waqt il-perjodu ta' referenza. Dawn is-sensji ġraw wara l-perjodu ta' referenza u sadattant ġew ikkonfermati mill-Istat Membru. Dawn is-sensji kollha ġew ikkalkulati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006. Spjegazzjoni tan-natura mhux prevista ta’ dawk is-sensji 8. L-awtoritajiet Ġermaniżi jtennu li First Solar kienet ilha tipproduċi l-moduli solari fi Frankfurt (Oder) mill-2007, u li kienet bdiet tibni fabbrika oħra (spiża stmata għal EUR 173 miljun) fil-ħarifa tal-2010. F'Ġunju 2011, dan it-tieni sit beda l-produzzjoni u l-iskeda kienet li fit-tielet kwart tal-istess sena jilħaq kapaċità sħiħa. Il-kumpanija kellha aktar pjanijiet għall-investiment fis-sit fuq żmien twil, kienet xtrat aktar proprjetà fi Frankfurt (Oder) u ħabbret li kienet se tiftaħ żewġ fabbriki oħra. It-tibdil ħesrem fis-suq ġegħelha tevalwa mill-ġdid l-investimenti tagħha fil-Ġermanja u, f'Lulju 2012, tieħu d-deċiżjoni li twaqqaf kull espansjoni u tagħlaq iż-żewġ impjanti. Minkejja d-diffikultajiet li kellha, First Solar għadha waħda mill-produtturi ewlenin ta' moduli solari fid-dinja. Id-deċiżjoni li tagħlaq is-sit ta' Frankfurt (Oder) ma setgħetx kienet prevista, la mill-impjegati tagħha u lanqas mill-awtoritajiet pubbliċi. L-identifikazzjoni tal-intrapriżi li taw is-sensji, u l-ħaddiema fil-mira tal-għajnuna 9. L-applikazzjoni hija marbuta ma' 1 244 sensja, kollha mill-First Solar Manufacturing GmbH f'għadd ta' drabi (fl-1 ta' Jannar, fl-1 ta' Marzu u fl-1 ta' Ġunju 2013). 10. It-tqassim tal-ħaddiema li mistennija jipparteċipaw fil-miżuri huwa kif ġej: Kategorija || Numru || Persentaġġ Irġiel || 667 || 76,2 Nisa || 208 || 23,8 Ċittadini tal-UE || 871 || 99.5 Ċittadini mhux tal-UE || 4 || 0,5 Età bejn il-15 u l-24 sena || 36 || 4,1 minn 25 sa 54 sena || 723 || 82,6 minn 55 sa 64 sena || 116 || 13,3 > 64 sena || 0 || 0.0 11. Fost il-ħaddiema fil-mira, hemm 45 bi problemi tas-saħħa fit-tul jew b'diżabilitajiet. 12. Fir-rigward ta’ kategoriji ta’ xogħol, it-tqassim huwa kif ġej: Kategorija || Numru || Persentaġġ Leġiżlaturi, uffiċjali għolja u maniġers || 91 || 10,4 Professjonisti || 33 || 3,8 Tekniċi u professjonisti assoċjati || 201 || 23,0 Skrivana || 18 || 2,1 Ħaddiema fl-artiġjanat u snajja’ relatati || 14 || 1,6 Operaturi tal-impjanti u tal-magni u dawk li jimmuntaw il-magni || 492 || 56,2 Xogħlijiet elementari || 26 || 3,0 13. Skont l-Artikolu 7 tar-Regolament (KE) Nru 1927/2006, il-Ġermanja kkonfermat li ġiet applikata politika ta' ugwaljanza bejn in-nisa u l-irġiel kif ukoll ta' nondiskriminazzjoni, u li din se tkompli tapplika matul l-istadji varji tal-implimentazzjoni tal-FEG u, b'mod partikolari, fir-rigward tal-aċċess għalih. Deskrizzjoni tat-territorju milqut u tal-awtoritajiet u l-partijiet interessati tiegħu 14. Dawn is-sensji jikkonċernaw il-belt ta' Frankfurt (Oder), b'populazzjoni ta' madwar 60 000 ruħ, li tinsab fil-Ġermanja tal-Lvant (ir-Reġjun ta' Brandenburg), madwar 80 km minn Berlin u eżatt fuq il-fruntiera Ġermaniża-Pollakka. Ir-reġjun huwa kkaratterizzat minn għadd kbir ta' SMEs, b'mod partikolari fis-settur tal-bini, u proporzjon qawwi ta' nies kbar fl-età, minħabba li l-populazzjoni żagħżugħa għandha tendenza li temigra lejn bliet ikbar. Il-muniċipju qiegħed jipprova joħloq ċentru tal-industrija solari, b'għadd ta' intrapriżi li jistabbilixxu rwieħhom hemm u joffru l-impjiegi. Kemm is-settur tal-bini, kif ukoll il-bażi militari li kien hemm qabel, qegħdin inaqqsu l-għadd tal-impjiegi li joffru, u hija daqqa ta' ħarta kbira għar-reġjun li l-produttur ewlieni tal-enerġija solari, issa għalaq. L-impatt mistenni tas-sensji fir-rigward tal-impjiegi lokali, reġjonali jew nazzjonali 15. Is-sensji mill-First Solar (1 244 persuna) iwasslu minnufih għal żieda fir-rata tal-qgħad b'erba' punti perċentwali, sakemm ma jinħolqux malajr impjiegi ġodda. Iż-żona diġà għandha rata ta' qgħad aktar mill-medja (11,3% mqabbel mal-medja nazzjonali ta' 7,4% fi Frar tal-2013). Ir-rata tal-qgħad fil-belt ta' Frankfurt (Oder) hija ogħla anki minn hekk, b'14,1% qiegħda (f'Diċembru 2012). 16. Ftit hemm impjiegi alternattivi f'medda ta' madwar 200 km tal-belt; dan huwa fattur sinifikanti fl-ippjanar tal-miżuri għall-ħaddiema. L-aktar setturi promettenti huma l-professjonijiet tas-saħħa u tal-kura, kif ukoll is-snajja tradizzjonali bħal dawk ta' welders, electrixins, mekkaniks, saqqafa, kaħħala, mastrudaxxi, madumiera, u plamers. Hemm ukoll l-impjiegi fil-kejtering u fit-turiżmu, partikolarment fl-industrija tal-ikel u tal-gastronomija speċjalizzata. 17. Il-ħaddiema li ngħataw is-sensja minn First Solar, fil-biċċa l-kbira tagħhom huma kkwalifikati sew, iżda ħafna minnhom qatt ma ħadmu fl-oqsma li fihom huma kkwalifikati. Għalhekk se jkollhom bżonn ta' miżuri għat-titjib ta' ħiliethom biex jaġġornaw u jsaħħu mill-ġdid il-kwalifiki oriġinali jew biex jiksbu kwalifiki fl-oqsma tal-esperjenza tax-xogħol tagħhom. Pakkett ikkoordinat ta’ servizzi personalizzati li jridu jiġu ffinanzjati u t-tqassim tal-ispejjeż stmati tiegħu, inkluża l-komplementarjetà mal-azzjonijiet iffinanzjati mill-Fondi Strutturali 18. Is-sħab soċjali involuti fil-First Solar ftehmu dwar pjan soċjali f'Lulju tal-2012, li jinkludi s-servizzi ta' kumpanija tat-trasferiment. L-organizzazzjoni magħżula mill-partijiet interessati biex jipprovdu s-servizzi tal-kumpanija tat-trasferiment hija t-TÜV Rheinland Personal GmbH, li se taħdem fit-tliet siti għall-konvenjenza tal-ħaddiema li ngħataw is-sensji, jiġifieri Frankfurt (Oder), Beeskow u Berlin. Il-ħaddiema se jingħataw is-servizzi tal-kumpanijia tat-trasferiment fl-1 ta' Jannar, fl-1 ta' Marzu u fl-1 ta' Ġunju 2013, skont id-dati li fihom għandhom jitilqu l-impjieg tagħhom mal-First Solar, u għadd żgħir minnhom se jibdew aktar tard. Waqt il-fażi tal-ewwel sitt xhur, meta l-Ġermanja tkun qed tistenna l-approvazzjoni tal-applikazzjoni tal-FEG, il-kumpanija tat-trasferiment titħallas mill-kumpanija li tat is-sensji, skont il-pjan soċjali tagħha u kofinanzjati mill-FSE permezz tal-programm Federali tagħha. Wara l-ewwel sitt xhur, is-servizzi tal-kumpanija tat-trasferiment jitwessgħu u jiddaħħlu miżuri ġodda, u l-pakkett kollhu jkun kofinanzjat mill-FEG. 19. Il-miżuri kollha li ġejjin jikkombinaw flimkien biex jiffurmaw pakkett ikkoordinat ta’ servizzi personalizzati li għandu l-għan li jintegra mill-ġdid fl-impjieg il-ħaddiema li ngħataw is-sensja: – Kumpens għas-sussistenza (Transferkurzarbeitergeld) : Dan jammonta għal 60 % tad-dħul nett ta' qabel tal-impjegati, jew 67% jekk ikollhom it-tfal (wieħed jew iżjed) jgħixu fl-istess dar magħhom. Il-kumpens jitħallas għal disa' xhur mid-data meta l-impjegat jidħol mal-kumpanija tat-trasferiment, inkluż il-perjodu tal-bidu, meta l-miżuri li tieħu l-kumpanija tat-trasferiment ikunu kofinanzjati mill-FSE. It-Transferkurzarbeitergeld jiffunzjona wkoll ta' kofinanzjament Ġermaniż tal-miżuri tal-FSE li jingħata lill-impjegati waqt l-ewwel fażi tat-Transfergesellschaft. Għalhekk, ikun hemm ħsieb speċjali fis-sistema tal-kontabbiltà biex issir differenza bejn it-Transferkurzarbeitergeld fi ħdan l-FSE minn dik fi ħdan l-FEG, biex ma jkunx hemm periklu ta' finanzjament doppju. Il-kumpens jitħallas mill-FEG biss f'dawk il-perjodi meta l-impjegati eliġibbli jkunu okkupati f'miżuri attivi, iżda jitnaqqas għal 49,4 % tal-ammont eliġibbli, li jikkorrispondi mal-perċentwal taż-żmien li l-impjegati jkunu għamlu f'attivitajiet ta' tħejjija jew ta' segwitu pprovduti mill-kumpanija tat-trasferiment u li ma jinżammux skedi għalihom [7]. – Korsijiet ta' taħriġ li jwasslu għall-kwalifiki (Qualifizierungen): Dawn huma offruti lill-impjegati eliġibbli wara li jsiru intervisti għat-tfassil ta' profil u gwida għall-karriera, bil-għan li jgħinuhom jieħdu l-opportunitajiet li jkun hemm fis-suq tax-xogħol. Billi l-maġġoranza tal-impjegati eliġibbli huma diġà kkwalifikati sew, il-biċċa l-kbira tal-miżuri se jipprovdu titjib jew tisħiħ tal-ħiliet eżistenti tagħhom. Se jiġu organizzati korsijiet kemm individwali, kif ukoll għall-gruppi, u jkun hemm disponibbli xi apprendistati. Il-ħaddiema li jiddeċiedu jibdew negozju tagħhom, se jingħataw l-għajnuna għal dan ukoll. Il-korsijiet se jiġu addattati għall-bżonnijiet ta' 22 impjegat li għandhom diffikultajiet ta' smigħ. – It-tmexxija tat-taħriġ (Qualifizierungsmanagement) : Il-miżuri tat-taħriġ huma mħejjija u implimentati minn maniġers tat-taħriġ. Il-kompitu ewlieni tagħhom huwa li jipprovdu servizz individwali ta' tlaqqigħ ta' korsijiet mal-bżonnijiet ta' kull impjegat skont il-pjan tal-karriera mfassal minnu flimkien mal-konsulent għall-gwida tal-karrieri. Huma responsabbli wkoll għall-kwistjonijiet legali, pereżempju dwar ir-regoli tal-akkwist u tal-kompetizzjoni. Ta' min jinnota li l-għażla tal-korsijiet hija kompletament miftuħa għal kull individwu, u li l-għarfien espert huwa meħtieġ biex ikun ta' għajnuna għal kull persuna biex tagħmel l-aħjar għażla possibbli skont iċ-ċirkostanzi tagħha. – Gruppi ta’ ħidma u gruppi ta’ pari: Dawn se jkunu forums għall-gruppi mgħejunin minn faċilitatur li jgħin lill-parteċipanti jaqsmu l-ideat u l-ħsibijiet tagħhom. Il-gruppi tal-pari jistgħu jkunu magħmulin b'modi diversi, pereżempju skont l-età, skont il-bżonn, skont il-kompożizzjoni tal-familji tagħhom, jew skont l-esperjenza preċedenti tax-xogħol. Għadd ta' impjegati ġarrbu problemi ta' mard minħabba s-sistema ta' xiftijiet ta' 12-il siegħa li kienet tħaddem il-First Solar; dawn se jingħataw kura tas-saħħa u pariri. – Servizzi ta' appoġġ u tfittxija internazzjonali għall-impjieg (flankierende Leistungen und internationale Arbeitssuche) : Dan jinkludi l-miżuri kollha meħtieġa, mill-akkwist tad-dokumenti għat-traduzzjoni tal-kwalifiki, l-attendenza għall-fieri tal-impjiegi u korsijiet tal-lingwi, ir-reklamar dwar l-impjiegi u taħriġ interkulturali. Huwa mistenni li għadd żgħir ta' ħaddiema eliġibbli se jkunu interessati f'din l-offerta. – Pariri ddettaljati dwar il-ħolqien ta' negozju (vertiefte Existenzgründungsberatung) : Dan se jkun magħmul minn servizzi ta' pariri esperti għal min ikun qed jaħseb biex jibda negozju għal rasu. Il-ħaddiema jiġu mgħejuna jfasslu pjan kummerċjali u jakkwistaw għotjiet ta' bidu għan-negozji mingħand l-Agentur für Arbeit. Se jsiru seminars biex jingħataw l-għarfien meħtieġ għall-amministrazzjoni ta' negozju. – Tfittxija tal-impjiegi (Stellensuche / Stellenresearcher) : Persuna professjonali mħarrġa fit-tfittxija tal-impjiegi se tuża l-kuntatti u l-esperjenza tagħha biex issib pożizzjonijiet ta' impjieg potenzjali li ma jkunux għadhom ġew reklamati, u li jistgħu jkunu rilevanti għall-ħaddiema eliġibbli. – Għotja ta' attivazzjoni / sprinter premium (Aktivierungszuschuss in Form einer Sprinterpremie) : Dan il-primjum digressiv se jingħata lil dawk il-ħaddiema li malajr isibu impjieg ġdid waħedhom, mingħajr aktar għajnuna wara li jitlestew il-miżuri li tipprovdi l-kumpanija tat-trasferiment. – Segwitu u għajnuna ta' wara (Beratung und Betreuung bei Arbeitsaufnahme und Arbeitslosigkeit) : Il-ħaddiema jkunu jistgħu japprofittaw ruħhom minn tkomplija ta' gwida u konsulenza wara li jibdew impjieg ġdid, biex jitnaqqas kemm jista' jkun ir-riskju tat-telf tal-impjiegi. Dawk li jkunu għadhom ma sabux impjieg ġdid jistgħu jibqgħu jingħataw l-għajnuna sa tmiem il-perjodu ta' implimentazzjoni tal-FEG, b'kooperazzjoni mill-qrib tas-servizzi pubbliċi tal-impjieg. Jingħataw ukoll portafolli li jkun fihom il-profili tagħhom, u s-servizzi u l-kwalifiki li jkunu ħadu, u l-possibbiltà li jkollhom bżonn ta' aktar għajnuna. 20. In-nefqa għall-implimentazzjoni tal-FEG, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri l-attivitajiet preparatorji, ta’ tmexxija u ta’ kontroll kif ukoll l-informazzjoni u l-pubbliċità. 21. Is-servizzi personalizzati ppreżentati mill-awtoritajiet Ġermaniżi huma miżuri attivi fis-suq tax-xogħol fi ħdan l-azzjonijiet eliġibbli ddefiniti fl-Artikolu 3 tar-Regolament (KE) Nru 1927/2006 L-awtoritajiet Ġermaniżi jistmaw li l-ispejjeż totali huma ta' EUR 4 610 715, li EUR 4 375 715 minnhom huma nefqa għas-servizzi personalizzati u n-nefqa għall-implimentazzjoni tal-FEG hija ta' EUR 235 000 (5,1 % tal-ammont totali). Il-kontribuzzjoni totali mitluba mingħand il-FEG hija ta' EUR 2 305 357 (50 % tal-ispejjeż totali). Azzjonijiet || Stima tal-għadd ta' ħaddiema fil-mira || L-ispiża stmata għal kull ħaddiem fil-mira (EUR) || Spejjeż totali (FEG u l-kofinanzjament nazzjonali) (EUR) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Kumpens għas-sussistenza (Transferkurzarbeitergeld) || 875 || 2 714 || 2 374 750 Korsijiet ta' taħriġ li jwasslu għall-kwalifiki (Qualifizierunge) || 245 || 3 421 || 838 145 It-tmexxija tat-taħriġ (Qualifizierungsmanagement) || 245 || 325 || 79 625 Gruppi ta’ ħidma u gruppi ta’ pari || 350 || 340 || 119 000 Servizzi ta' appoġġ u tfittxija internazzjonali għall-impjieg (Flankierende Massnahmen und internationale Arbeitssuche) : || 35 || 1 160 || 40 600 Pariri ddettaljati dwar il-ħolqien ta' negozju (Vertiefte Existenzgründungsberatung) || 5 || 619 || 3 095 Tfittxija tal-impjiegi (Stellensuche / Stellenresearcher) || 770 || 200 || 154 000 Għotja ta' attivazzjoni / sprinter premium (Aktivierungszuschuss / Sprinterpraemie) || 200 || 1 869 || 373 800 Segwitu u għajnuna ta' wara (Beratung und Betreuung bei Arbeitsaufnahme und Arbeitslosigkeit) || 770 || 510 || 392 700 Total parzjali (subtotal) tas-servizzi personalizzati || || 4 375 715 Nefqa għall-implimentazzjoni tal-FEG (it-tielet paragrafu tal-Artikolu 3 tar-Regolament (KE) Nru 1927/2006) Attivitajiet preparatorji || || 52 000 Tmexxija || || 130 000 Informazzjoni u pubbliċità || || 7 000 L-attivitajiet ta’ kontroll || || 46 000 Total parzjali (subtotal) tan-nefqa għall-implimentazzjoni tal-FEG || || 235 000 Total tal-ispejjeż stmati || || 4 610 715 Kontribut tal-FEG (50 % tal-ispejjeż totali) || || 2 305 357 22. Il-Ġermanja tikkonferma li l-miżuri deskritti hawn fuq ikomplu mal-azzjonijiet iffinanzjati mill-Fondi Strutturali u li jeżistu l-miżuri meħtieġa biex ikun evitat finanzjament doppju. L-FSE u l-imjegatur li ta s-sensji se jikkofinanzjaw flimkien is-servizzi tal-kumpanija tat-trasferiment matul l-ewwel sitt xhur, waqt li l-Ġermanja tistenna l-approvazzjoni tal-applikazzjoni tagħha għall-FEG. Din il-prattika diġà ntużat fil-każi preċedenti ta' FEG implimentati fil-Ġermanja u ġiet enfasizzata b'mod pożittiv f'livell tal-UE bħala prattika tajba ta' komplementarjetà bejn l-FSE u l-FEG. Id-data/i meta nbdew jew meta huwa maħsub li jinbdew is-servizzi personalizzati għall-ħaddiema affettwati 23. Il-Ġermanja bdiet tagħti s-servizzi personalizzati lill-ħaddiema affettwati inklużi fil-pakkett ikkoordinat propost lill-FEG għall-kofinanzjament fl-1 ta’ Jannar 2013. Din id-data għalhekk tirrappreżenta l-bidu tal-perjodu ta’ eliġibbiltà għal kull għajnuna li tista’ tingħata mill-FEG. Il-proċeduri għall-konsultazzjoni mal-imsieħba soċjali 24. Il-pakkett ta' miżuri ippjanati tal-FEG huwa bbażat fuq il-miżuri ta' sostenn innegozjati mill-imsieħba soċjali bħala pjan soċjali għall-ħaddiema li ngħataw is-sensja. Ġew organizzati żewġ diskussjonijiet madwar mejda tonda (nhar il-25 ta' Settembru 2012 u d-19 ta' Frar 2013) bejn l-awtorità li tmexxi l-FEG u r-rappreżentanti tal-impjegati tal-First Solar, biex jiddiskutu l-possibbiltà li jintalab is-sostenn tal-FEG. Tressqu l-pjanijiet tal-kumpanija tat-trasferiment TÜV Rheinland Personal GmbH, u l-idea ntlaqgħet tajjeb minn kull naħa kkonċernata. Tagħrif dwar azzjonijiet li huma obbligatorji skont il-liġi nazzjonali jew il-ftehimiet kollettivi 25. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Ġermaniżi fl-applikazzjoni tagħhom: · ikkonfermaw li l-kontribuzzjoni finanzjarja mill-FEG ma tiħux post il-miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi; · urew li l-azzjonijiet jipprovdu appoġġ għal ħaddiema individwali u ma għandhomx jintużaw għar-ristrutturazzjoni ta' kumpaniji jew setturi; · ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji oħra. Is-sistemi ta' tmexxija u ta' kontroll 26. Il-Ġermanja avżat lill-Kummissjoni li l-kontribuzzjoni finanzjarja se tkun amministrata mill-istess korpi fil-Ministeru Federali għax-Xogħol u Affarijiet Soċjali (Bundesministerium für Arbeit und Soziales) li jamministraw l-FSE. Iżda fil-'Gruppe Europäische Fonds für Beschäftigung', huwa r-'Referat EF 4' li taħdem ta' awtorità tat-tmexxija għall-FEG, filwaqt li l-awtorità tat-tmexxija tal-FSE hija r-Referat EF 1. L-'Organisationseinheit Prüfbehörde' hija l-awtorità tal-kontroll kemm għall-FEG kif ukoll għall-FSE. Dawn il-korpi amministraw ukoll il-kontributi preċedenti tal-FEG lill-Ġermanja. Il-finanzjament 27. Abbażi tal-applikazzjoni mill-Ġermanja, il-kontribuzzjoni proposta mill-FEG għall-pakkett ikkoordinat ta’ servizzi personalizzati (inkluża n-nefqa biex jiġi implimentat l-FEG) hija ta’ EUR 2 305 357, li tirrappreżenta 50 % tal-ispiża totali. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-Ġermanja. 28. B'kunsiderazzjoni tal-ammont massimu possibbli ta' kontribuzzjoni finanzjarja mill-FEG skont l-Artikolu 10(1) tar-Regolament (KE) Nru 1927/2006, kif ukoll l-ambitu tal-allokazzjoni mill-ġdid ta' approprjazzjonijiet, il-Kummissjoni tipproponi li timmobilizza l-FEG għall-ammont totali msemmi hawn fuq, li għandu jiġi allokat skont l-intestatura 1a tal-qafas finanzjarju. 29. Permezz tal-preżentazzjoni ta' din il-proposta biex timmobilizza l-FEG, il-Kummissjoni qiegħda tniedi l-proċedura ssimplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, biex tikseb il-qbil taż-żewġ fergħat tal-awtorità baġitarja dwar il-ħtieġa li jintuża l-FEG u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-Awtorità tal-Baġit li tilħaq ftehim dwar l-abbozz tal-proposta tal-mobilizzazzjoni, fil-livell politiku xieraq, biex tinforma lill-fergħa l-oħra u lill-Kummissjoni dwar l-intenzjonijiet tagħha. F'każ ta' nuqqas ta' qbil minn xi waħda miż-żewġ partijiet tal-awtorità baġitarja, se tissejjeħ laqgħa formali ta' trijalogu. 30. B’mod separat il-Kummissjoni tippreżenta talba ta' trasferiment sabiex fil-baġit għall-2013 iddaħħal approprjazzjonijiet ta' impenn speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006. Sors tal-approprjazzjonijiet ta’ pagament 31. Se jintużaw approprjazzjonijiet mil-linja baġitarja tal-FEG fil-baġit tal-2013 biex ikopru l-ammont ta’ EUR 2 305 357 meħtieġ għal din l-applikazzjoni. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (applikazzjoni FEG/2013/003 DE/First Solar mill-Ġermanja). IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[8], u b'mod partikolari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[9], u b'mod partikolari l-Artikolu 12(3) tiegħu, Wara li kkunsidraw il-proposta tal-Kummissjoni Ewropea[10], Billi: (1) Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali lill-ħaddiema li jingħataw is-sensja minħabba bidliet strutturali kbar fix-xejriet kummerċjali dinjija b’riżultat tal-globalizzazzjoni u biex dawn jiġu mgħejuna fir-reintegrazzjoni tagħhom fis-suq tax-xogħol. (2) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG sal-ammont annwali massimu ta’ EUR 500 miljun. (3) Il-Ġermanja ressqet applikazzjoni għall-mobilizzazzjoni tal-FEG, fir-rigward ta' sensji mill-intrapriża First Solar Manufacturing GmbH, fit-12 ta' April 2013 u ssupplimentatha b'informazzjoni addizzjonali sal-14 ta' Awwissu 2013. Din l-applikazzjoni tikkonforma mar-rekwiżiti biex jiġu ddeterminati l-kontribuzzjonijiet finanzjarji kif stipulati fl-Artikolu 10 tar-Regolament (KE) Nru 1927/2006. Il-Kummissjoni għalhekk, tipproponi li jiġi mmobilizzat l-ammont ta' EUR 2 305 357. (4) Il-FEG għandu, għalhekk, jiġi mmobilizzat biex jipprovdi kontribuzzjoni finanzjarja għall-applikazzjoni mressqa mill-Ġermanja, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2013, il-Fond Ewropew ta’ Aġġustament għall-Globalizzazzjoni (FEG) għandu jiġi mmobilizzat biex jipprovdi s-somma EUR 2 305 357 f’approprjazzjonijiet ta’ impenn u ta’ pagamenti. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU C 139, 14.6.2006, p. 1. [2] ĠU L 406, 30.12.2006, p. 1. [3] Skont it-tielet paragrafu tal-Artikolu 3 tar-Regolament (KE) Nru 1927/2006. [4] http://prosun.org/en/fair-competition/alarming-situation.html [5] http://www.nationalsolartraders.com.au/NST%20DATA/Data%20Sheets/Trina/PRTM_PVSGI_2011_Summary_July2011_v2.pdf [6] EU ProSun [7] Kif approvat mill-Kummissjoni wara l-istudju li sar mill-Università ta' Duisburg Essen f'Ottubru 2009. [8] ĠU C 139, 14.6.2006, p. 1. [9] ĠU L 406, 30.12.2006, p. 1. [10] ĠU C […], […], p. […].